Tutlayt d yiwet gar yiferdisen n tmagit n ugdud akked tmurt ideg yettidir. Tutlayt terza amawal n ugdud, yis-s i ttemsefhamen yimdanen gar-asen imi teggar taywalt, tutlayin mačči d yiwet, ttemgaradent seg tmurt ɣer tayeḍ, ulamma llant tmura yemcaraken deg yiwet n tutlayt maca ttemgaradent deg tmeslayin. Tutlayt tebna ɣef yilugan n tjeṛṛumt, isefk ɣef win yebɣan ad tt-yelmed ad ten-yissin, ama deg ususru, neɣ deg tira.